จบสวย! “อดีตผู้บริหาร” จูบปาก CMO ถอนฟ้องเรียกค่าเสียหายคดีเลิกจ้าง 13.40 ลบ.
จบสวย! "อดีตผู้บริหาร" จูบปาก CMO ถอนฟ้องเรียกค่าเสียหายคดีเลิกจ้าง 13.40 ลบ.
19 ก.ย. 2561

บริษัท ซีเอ็มโอ จำกัด (มหาชน) หรือ CMO แจ้งผ่านตลาดหลักทรัพย์แห่งประเทศไทย (ตลท.) ถึงความคืบหน้าเกี่ยวกับคดีความที่บริษัทฯ ถูกฟ้องร้องซึ่งปรากฏอยู่ในหมายเหตุประกอบงบการเงิน สำหรับไตรมาส 2 สิ้นสุดวันที่ 30 มิ.ย.2561 ซึ่งปัจจุบันคดีดังกล่าวถือว่าสิ้นสุดคดีทางกฎหมายแล้ว
โดยในวันที่ 14 ส.ค.2561 โจทก์มีความประสงค์ขอถอนฟ้องคดีจากศาล และได้ทำบันทึกดังกล่าวไว้ต่อศาลเรียบร้อยแล้ว
อนึ่ง จากหมายเหตุข้อที่ 22 ในหมายเหตุประกอบงบการเงินของ CMO สำหรับไตรมาส 2 สิ้นสุดวันที่ 30 มิ.ย.2561 ระบุว่า เมื่อวันที่ 24 เมษายน 2560 บริษัทฯ ได้ถูกอดีตผู้บริหารของกิจการร่วมค้า ยื่นฟ้องต่อศาลแรงงานกลางเพื่อเรียกค่าเสียหายจากการเลิกจ้าง จำนวนทุนทรัพย์ 13.40 ล้านบาท ตามคดีหมายเลขดำที่ มบ.148/2560 ฝ่ายบริหารของบริษัทฯ และกิจการร่วมค้า เชื่อว่าผลของคดีมีแนวโน้มที่จะไม่ได้รับความเสียหายจากคดีความดังกล่าว ดังนั้นทางบริษัทฯ จึงไม่ได้บันทึกประมาณการหนี้สินจากคดีความดังกล่าว